Pompierii din cadrul Detașamentului 1 Cluj-Napoca au intervenit, luni dimineață, la un accident rutier petrecut pe Calea Turzii.
Din primele date, este vorba despre o tamponare între cinci autoturisme.
Echipajele operative au găsit la fața locului opt persoane care au reușit să iasă singure afară din autoturisme.
O femeie de aproximativ 55 de ani a primit îngrijiri medicale și a fost transportată la spital. Ulterior, o altă femeie a primit îngrijiri medicale la fața locului.
Celelalte persoane implicate în accident nu au solicitat asistență medicală.
››› Vezi galeria foto ‹‹‹